CELEX: 32011R0178
Language: bg
Date: 2011-02-24 00:00:00
Title: Регламент (ЕС) № 178/2011 на Комисията от 24 февруари 2011 година за изменение за 145-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

25.2.2011   
            
            
               BG
            
            
               Официален вестник на Европейския съюз
            
            
               L 51/10
            
         РЕГЛАМЕНТ (ЕС) № 178/2011 НА КОМИСИЯТА
   от 24 февруари 2011 година
   за изменение за 145-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7a, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 8 февруари 2011 г. Комитетът по санкциите към Съвета за сигурност на Организацията на обединените нации реши да добави две физически лица към списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 февруари 2011 година.
      
         
            За Комисията, от името на председателя,
         
            Директор — Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      Под заглавието „Физически лица“ се добавят следните вписвания:
      
                  а)
               
               
                  
                     „Khalil Ahmed Haqqani (известен още като: а) Khalil Al-Rahman Haqqani, б) Khalil ur Rahman Haqqani, в) Khaleel Haqqani). Титла: Haji. Адрес: а) Peshawar, Пакистан; б) близо до Dergey Manday Madrasa в село Dergey Manday, близо до Miram Shah, агенция Северен Вазиристан (NWA), федерално адмнистрираните племенни райони (FATA), Пакистан, в) село Kayla близо до Miram Shah, агенция Северен Вазиристан (NWA), федерално администрирани племенни райони (FATA), Пакистан; г) село Sarana Zadran, провинция Paktia, Афганистан. Дата на раждане: а) 1.1.1966 г., б) между 1958 г. и 1964 г. Гражданство: афганистанско. Други сведения: а) висш член на мрежата Haqqani, която действа от Северен Вазиристан във федерално администрираните племенни райони на Пакистан; б) преди е пътувал до и е набирал средства в Дубай, Обединените арабски емирства; в) брат на Jalaluddin Haqqani и чичо на Sirajuddin Jallaloudine Haqqani. Дата на определянето, посочена в член 2a, параграф 4, буква б): 9.2.2011 г.“
                  
               
            
                  б)
               
               
                  
                     „Said Jan ‘Abd Al-Salam (известен още като: а) Sa’id Jan ‘Abd-al-Salam, б) Dilawar Khan Zain Khan, в) Qazi ‘Abdallah, г) Qazi Abdullah, д) Ibrahim Walid, е) Qasi Sa’id Jan, ж) Said Jhan, з) Farhan Khan, и) Aziz Cairo, й) Nangiali). Дата на раждане: a) 5.2.1981 г., б) 1.1.1972 г. Гражданство: афганистанско. Паспорт №: а) OR801168 (афганистански паспорт на името на Said Jan ‘Abd al-Salam, издаден на 28.2.2006 г., валиден до: 27.2.2011 г.), б) 4117921 (пакистански паспорт на името на Dilawar Khan Zain Khan, издаден на 9.9.2008 г., валиден до: 9.9.2013 г.). Национален идентификационен номер: 281020505755 (кувейтски граждански идентификационен номер на името на Said Jan ‘Abd al-Salam). Други сведения: приблизително през 2005 г. е ръководил лагер за „начално обучение“ на Ал Кайда в Пакистан. Дата на определянето, посочена в член 2a, параграф 4, буква б): 9.2.2011 г.“